

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail:** [**kontakt@sukobinteresa-rs.org**](mailto:kontakt@sukobinteresa-rs.org)

Број: 02-1518-С/21-1.С.М.

Датум: 01.10.2021. године

**Б. Ш.**

**ПРЕДМЕТ: Мишљење, доставља се,-**

Републичка комисија за утврђивање сукоба интереса у органима власти Републике Српске (у даљем тексту: Комисија), дана 09.08.2021.године запримила је путем е-маила захтјев од стране лица Б. Ш. , за давање мишљења ***„да ли је сукоб интереса да одборник буде запослен у Пореској управи“.***

У вези упита Б. Ш., Републичка комисија за утврђивање сукоба интереса у органима власти Републике Српске, у складу са чланом 16. stav 4. Закона о спречавању сукоба интереса у органима власти Републике Српске („Службени гласник Републике Српске“, број:73/08 и 52/14) дала је следеће мишљење:

Законом о спречавању сукоба интереса у органима власти Републике Српске („Службени гласник Републике Српске“,број 73/08 и 52/14) није прописана неспојивост, односно сукоб интереса, у обављању функције одборника у скупштинама јединица локалне самоуправе и запослења у Пореској управи.

Међутим, у нашем правном систему неспојивост у обављању послова и сукоб интереса прописани су и санкционисани и другим материјалним прописима који су регулисали поступак , санкције и предвидјели органе за рјешавање неспојивости послова и сукоб интереса.

У упиту није прецизно наведено на којим пословима би изабрани званичник радио у Пореској управи.

Међутим, Пореска управа је сходно члану 32. Закона о републичкој управи („Службени гласник Републике Српске“, број 118/08,11/09,74/10,86/10) републичка управа, те уколико би његово радно мјесто било дефинисано чланом 27. Закона о државним службеницима („Службени гласник Републике Српске, број 118/08, 117/11 и 37/12), сукоб интереса би био третиран тим законом који у члану 23.став 1. прописује да: *“ државни службеник не смије обављати дужности , активности или бити у положају који доводи до сукоба интереса са његовим службеним дужностима, а нарочито...“ „в) обављати функцију одборника или посланика, нити извршну функцију у органима власти Републике и јединица локалне самоуправе“.* У истом члану у ставу 6. прописано је да *„у случају постојања сукоба Влада или руководилац органа по спроведеном поступку разрешава дужности државног службеника и престаје му радни однос“.*

Цијенећи само одредбе Закона о спречавању сукоба интереса у органима власти Републике Српске, запосленик у Пореској управи и истовремено одборник у јединици локалне самоуправе се не би налазио у сукобу интереса..

ПРЕДСЈЕДНИЦА КОМИСИЈЕ

Обренка Слијепчевић

Доставити:

1. Б. Ш.
2. У спис предмета
3. a/a.