

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, БањаЛука, тел: 051/360-221, факс: 051/360-224**

**www.sukobinteresa-rs.org, E-mail: kontakt@sukobinteresa-rs.org**

Број: 02-769-С/21-2, О.С.

Датум: 01.10.2021. године

БРАНКА ЈОТАНОВИЋ

**ПРЕДМЕТ: Мишљење, доставља се.-**

Бранка Јотановић, обратила се путем мејла, Републичкој комисији за утврђивање сукоба интереса у органима власти Републике Српске (у даљем тексту: Комисија) са упитом број: 02-769-С/21 од 11.06.2021. године у којем тражи мишљење да ли као службеник јединице локалне самоуправе може да буде и именована као стечајни управник у једном предмету код надлежног суда.

Именована у упиту наводи да нема сагласност послодавца за обављање додатне активности која се односи на стечајног управника те тражи мишљење да ли би се у наведеном случају могле примјенити одредбе неспојивости прописане „Законом о службеницима и намјештеницима у органима јединице локалне самоуправе“, те да ли би сходно тим одредбама уколико по позиву послодавца не достави доказ о престанку обављања додатне активности , односно не буде разријешена као стечајни управник, да ли би јој по том основу могао престати радни однос у складу са наведеним доказима.

У вези упита Бранке Јотановић, Републичка комисија за утврђивање сукоба интереса у органима власти Републике Српске, у складу са чланом 16. Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14) дала је следеће:

**М И Ш Љ Е Њ Е**

Републичка комисија за утврђивање сукоба интереса у органима власти Републике Српске (у даљем тексту: Комисија) ради давања потпуног одговора упутила је допис за допуну упита Бранки Јотановић дана 09.07.2021. године број: 02-769-С/21-1, О.С., ради доставе података у којем се тражи следеће да ли је именована лице из члана 4. Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14) те да достави податак у којој Општини је запосленa и тачан назив радног мјеста. Именована Комисији није доставила траженe податке.

У члану 4. Закона о спречавању сукоба интереса у органима власти Републике Српске, наведена су лица на који се исти односи.

Из упита који је Бранка Јотановић доставила Комисији није могуће утврдити да ли је иста лице из члана 4. Закона о спречавању сукоба интереса у органима власти Републике Српске.

Уколико је именована лице из члана члана 4. Закона о спречавању сукоба интереса у органима власти Републике Српске иста би била у сукобу интереса на основу Закона о службеницима и намјештеницима у органима јединице локалне самоуправе („Службени гласник Републике Српске“, број: 97/16) који у ставу 2. тачка 3. истог члана, прописује да службеник не може обављати функцију одборника у Скупштини јединице локалне самопураве, нити извршну функцију у органима власти Републике.

Уколико иста није лице из члана 4. Закона о спречавању сукоба интереса у органима власти Републике Српске исти се не односи на Бранку Јотановић, тј. именoвана није пасивно легитимисано лице према коме поступа Републичка комисија за утврђивање сукоба интереса у органима власти Републике Српске.

Упозоравамо на одредбе Закона о службеницима и намјештеницима у органима јединице локалне самоуправе („Службени гласник Републике Српске“, број: 97/16) у којем су у ГЛАВИ IV прописане неспојивости.

У члану 45. став 4. „Закона о службеницима и намјештеницима у органима јединице локалне самоуправе“ прописано је да уколико се утврди неспојивост из члана 44. и ст. од 1. до 3. овог члана градоначелник односно начелник општине након спроведеног поступка за утврђивање неспојивости доноси рјешење о престанку радног односа службеника.

**Сходно горе наведеном упућујемо Вас да се обратите начелнику/градоначелнику да одлучи о овом питању.**

**С обзиром да лице није навело о којој се локалној заједници ради а да је на основу поступка обавезно да се исто достави и начелнику/градоначелнику Комисија обавезује Бранку Јотановић да то и уради. Комисија ће Мишљење објавити на званичном сајту Комисије**: **https://www.sukobinteresa-rs.org те ће на тај начин покушати обавјестити начелника/градоначелника о наведеном питању везано за Бранку Јотановић, службеника јединице локалне самоуправе.**

**Оваквом и сличним предметима упита ћемо посветити пажњу и исто уврстити у следећи Годишњи извјештај Комисије са образложењем везано за ову правну ствар јер Комисија у задње вријеме добија јако пуно упита везано за неспојивости и сукоб интереса за службенике у јединици локалне самоуправе као и за лица која обављају послове државних службеника.**

ПРЕДСЈЕДНИЦА КОМИСИЈЕ

Oбренка Слијепчевић

Доставити:

1. Бранка Јотановић
2. У спис предмета
3. а/а